Lappeenrannan seurakuntien koordinoiman liikkuvan sosiaalityön SerkKu-auton toiminta on käynnistynyt

Liikkuvaan sosiaalityöhön ja diakoniatyöhön keskittyvän SerkKu-auton toiminta on käynnistynyt (SerkKu = Seurakunta ja Kumppanit).
Hankkeessa on mukana laaja joukko alueellisia toimijoita. SerkKu-auto toimii keskustelu-, ohjaus- ja neuvontapisteenä Lappeenrannan haja-asutusalueilla, joissa palveluja ei välttämättä ole kattavasti saatavilla.

Autossa mukana kulkevat asiantuntijat palveluineen ovat päiväkohtaisesti ja teemoittain vaihtuvia. Seurakunnan edustaja on kuitenkin aina autossa paikalla.

Autossa saa neuvontaa, palveluohjausta ja keskusteluapua elämän eri tilanteisiin. Sinne voi tulla missä tahansa itseään askarruttavassa asiassa tai vaikka vain kahville juttelemaan. Tarvittaessa asiantuntijat miettivät asiakkaan kanssa yhdessä mahdollisia jatkosuunnitelmia.

SerkKu-auton kohteita ja aikataulua voi seurata Lappeenrannan seurakunnan kanavista sekä alla olevasta kalenterista. Kalenteria julkaistaan eteenpäin kuukausi kerrallaan.

Lokakuun aikataulu

SerkKu-auton toiminnassa mukana olevat tahot:

Eksote 31.12.2022 saakka. 1.1.2023 alkaen kumppanina toimii Etelä-Karjalan hyvinvointialue

Eksoten toimijoina mukana:

Yhteinen tulevaisuus – Tulevaisuuden sosiaali- ja terveyskeskus Etelä-Karjalassa –hanke

Päihdeklinikka ja Lääkehoitoyksikkö Kohtaamo

Aikuissosiaalityö

Hyvinvoinnin ja terveyden edistäminen

Työvoiman palvelukeskus

Lappeenrannan ev.lut. seurakunnat:

Seurakuntayhtymän erityisnuorisotyö

Lappeenrannan ev.lut. seurakuntien diakoniatyö

Lappeenrannan ev.lut. seurakunnat (Joutseno, Lappee, Lappeenranta, Lauritsala ja Sammonlahti)

Lappeenrannan kaupunki:

Etsivä nuorisotyö

Verkosto on elävä ja tarveharkintainen, joten se voi täydentyä toiminnan edetessä.